Разработването на нови геотермални електроцентрали спира в средата на 1990-те години. Причина за това е голямата съпротива на обществото в страната. По-голямата част от изворите на гореща вода се намират в защитени територии и в курортни селища. В тези места населението е силно зависимо от туристите посещаващи горещите извори. Те се противопоставят на развитието на геотермалната енергетика, която ще окаже негативно влияние върху туристическата индустрия, местната икономика и природата. Въпреки това интересът към геотермалната енергетика се увеличава, особено след аварията в атомната електроцентрала във Фукушима и последвалото закриване на част от атомните електроцентрали в Япония. Правителството и бизнеса обмислят над 60 възможни площадки за построяване на геотермални електроцентрали. След построяването Япония ще бъде на трето място, след САЩ и Индонезия, по произведено количество електроенергия от геотермални електроцентрали. Предполага се, че около 1500 извора с гореща вода, без допълнителни сондажи, могат да произвеждат годишно по 723 MW електроенергия.